Euroopan yhteisön ja Bulgarian välinen kirjeenvaihtona tehty sopimus maakuljetusten infrastruktuureista



Virallinen lehti nro L 358 , 31/12/1994 s. 0215 - 0216

Suomenk. erityispainos Alue 11 Nide 39 s. 0215

Ruotsink. erityispainos Alue 11 Nide 39 s. 0215



Euroopan yhteisön ja Bulgarian välinen kirjeenvaihtona tehty SOPIMUS maaliikenteen infrastruktuureista A. Yhteisön kirje Arvoisa Herra, Minulla on kunnia vahvistaa tällä kirjeellä, että yhteisö, niin kuin se oli julistanut yhteisön ja sen jäsenvaltioiden sekä Bulgarian välisissä Eurooppa-sopimusta koskevissa neuvotteluissa, on täysin tietoinen Bulgarian liikenteen alalla esiintyvistä infrastruktuureihin ja ympäristöön liittyvistä ongelmista ja osallistuu tarvittaessa Eurooppa- sopimuksen perusteella toteutettujen rahoitusjärjestelmien kautta maaliikenteen infrastruktuureiden, ja erityisesti maanteiden, rautateiden, vesiväylien ja yhdistettyjen kuljetusten infrastruktuureiden parantamisen rahoittamiseen. Otan huomioon sen seikan, että Bulgaria on ilmoittanut taloudellisen avun, jota tarvitaan sen maaliikenteen infrastruktuureiden mukauttamiseksi alueen kautta kulkevan liikenteen lisääntyessä, olevan kiireellistä. Osapuolet sopivat etsivänsä vastaavasti ensin voimassa olevasta kauppa- ja yhteistyösopimuksesta keinoja, joiden avulla voitaisiin osallistua kyseisten infrastruktuureiden parantamiseen, ja erityisesti Kulatan ja Sofian sekä Sofian ja Vidinin välisten rautatielinjojen ja moottoriteiden nykyaikaistamiseen ja rakentamiseen, sekä Tonavan ja sen kansainvälisten yhteyksien infrastruktuureiden nykyaikaistamiseen, sanotun kuitenkaan rajoittamatta hankkeiden arvioimista voimassa olevien menettelyjen mukaisesti. Olisin kiitollinen, jos voisitte vahvistaa hallituksenne olevan yhtä mieltä edellä esitetystä. Kunnioittavasti Teidän, Yhteisön puolesta B. Bulgarian kirje Arvoisa Herra, Minulla on kunnia ilmoittaa vastaanottaneeni tänä päivänä päivätty kirjeenne, joka kuuluu seuraavasti: "Minulla on kunnia vahvistaa tällä kirjeellä, että yhteisö, niin kuin se oli julistanut yhteisön ja sen jäsenvaltioiden sekä Bulgarian välisissä Eurooppa-sopimusta koskevissa neuvotteluissa, on täysin tietoinen Bulgarian liikenteen alalla esiintyvistä infrastruktuureihin ja ympäristöön liittyvistä ongelmista ja osallistuu tarvittaessa Eurooppa- sopimuksen perusteella toteutettujen rahoitusjärjestelmien kautta maaliikenteen infrastruktuureiden, ja erityisesti maanteiden, rautateiden, vesiväylien ja yhdistettyjen kuljetusten infrastruktuureiden parantamisen rahoittamiseen. Otan huomioon sen seikan, että Bulgaria on ilmoittanut taloudellisen avun, jota tarvitaan sen maaliikenteen infrastruktuureiden mukauttamiseksi alueen kautta kulkevan liikenteen lisääntyessä, olevan kiireellistä. Osapuolet sopivat etsivänsä vastaavasti ensin voimassa olevasta kauppa- ja yhteistyösopimuksesta keinoja, joiden avulla voitaisiin osallistua kyseisten infrastruktuureiden parantamiseen, ja erityisesti Kulatan ja Sofian sekä Sofian ja Vidinin välisten rautatielinjojen ja moottoriteiden nykyaikaistamiseen ja rakentamiseen, sekä Tonavan ja sen kansainvälisten yhteyksien infrastruktuureiden nykyaikaistamiseen, sanotun kuitenkaan rajoittamatta hankkeiden arvioimista voimassa olevien menettelyjen mukaisesti. Olisin kiitollinen, jos voisitte vahvistaa hallituksenne olevan yhtä mieltä edellä esitetystä". Minulla on kunnia vahvistaa Bulgarian hallituksen olevan yhtä mieltä tämän kirjeen sisällöstä. Kunnioittavasti Teidän, Bulgarian hallituksen puolesta